મોહમ્મદભાઈ તા.19 ડિસેમ્બરના રોજ ઓફીસ આવ્યા અને પોલીસ દ્વારા થઈ રહેલી હેરાનગતિની વાત કરી. ‘પોલીસ જો આવું કાયમ કર્યા કરશે તો અમને કામે કોણ રાખશે. અમારે સીમરખોપું નથી કરવું. મહેનત મજુરી કરીને જીવવું છે. સીમમાં રહીએ તો પોલીસ વધારે હેરાન કરે અમે એમાંથી માંડ છૂટયા છીએ ત્યાં પાછુ આ લફરુ? બેન કાંક કરો.’ આ રીતે જો પોલીસ ડંગામાં અને જ્યાં તેઓ કામ કરે છે ત્યાં રોજ આવતી રહેશે તો એમને ગામમાંથી અને કામ પરથી કાઢી મુકશે તેવો ભય લાગી રહ્યો છે.